《次》
宋代·翁彦深

闻道三茅五洞门，翛然来往御风仙。云深骐骥那容步，松古龟风莫问年。

邂逅江头披雾语，寻思岩畔枕流眠。自怜天柱曾孙老，句曲清游合有缘。

作者简介：（1079—1141）建州崇安人，字养源。翁彦约弟。哲宗绍圣元年进士。徽宗宣和初为右司员外郎，上书宰相，言不应与金人夹击辽邦。除国子祭酒，徙秘书监，不肯造谒提举秘书省之内侍梁师成，时论高之。官至太常少卿。有《唐史评》、《忠义列传》、《皇朝昭信录》、《钟离子自录》及文集。